钦定古今图书集成/明伦汇编/氏族典/第466卷 > 《廖用贤尚友录》 > 惠直
## 钦定古今图书集成/明伦汇编/氏族典/第466卷 > 《廖用贤尚友录》 > 惠直

按《万姓统谱》：直字子温，当涂人。崇宁二年登进士第，
解褐调德化簿。郡守宴长沙帅，命惠直撰乐语，中一
联云：“从来汝颍之间，固多奇士；此去潇湘之地，遂逢
故人。”守读之大喜。初名直，方朝廷颁天下党籍，凡士
夫与党人同姓名者，许更名。自别有姓名适与惠直
同者，惠直曰：“名可改，直岂可去邪？”遂状吏部，改今名，
用荐籍姓名于中书，调歙州推官。政和七年，中词学
兼茂科，授《国朝会要》所检阅文字，寻迁太常博士。